
Bestyrelsesmøde den 3. september 2026

Tilstede: Ernst Jensen, Jørgen Boel, Anders Jensen, Helge Hansen, Christian Hansen, Danni Larsen og Ebbe storm


1. VIO holder møde på Ebbeløkke Vandværk med besøg på vandværket og ikke mindst høre om erfaringerne med at bruge Action Cards i beredskabsarbejdet. Mødet er en opfølgning på beredskabsmøde i maj.
2. Ny affugter, tagpap og jord på ”Knolden” har hjulpet så der nu kun er en spandfuld vand om ugen. Affugteren skal hæves, så vandet kan løbe fra. Helge vil kigge på det sammen med Danni
3. Der er fundet Coliforme bakterier i afgangen på Knolden. Danni taler med Dalgård om rensning. 
4. Ebbe kunne fortælle om VIO aftenmøde, hvor vi hørte om VIO’s høringssvar til kommunens vandforsyningsplan. Planen er en opdatering af den lovpligtige vandforsyningsplan. Vi mener, at den skal være langt mere ambitiøs som adresserer de store samfundsudfordringer som klima, biodiversitet, cybersikkerhed og forsyningsrobusthed. Svarfristen var den 1. september, og vi havde ingen bemærkninger til høringssvaret.
5. Ebbe er tilmeldt kursus i Takstblad. Takstbladet skal indberettes til kommunen hvert år, og godkendes hvert tredje år.
6. De gamle rør på Nyvej skal udskiftes. Anders får adgang til Danske Vandværkers skabeloner til udbudsmateriale. Danni vil undersøge om vi kan få lov til at grave på kirkegården, så vi kan tilslutte Nyvej til hovedledningen dér.
7. Hjemmesiden skal opdateres. Ebbe har talt med Rambøll, og fået adgang til at redigere hjemmesiden.
8. Bankbeholdningen er på 1.427.274, - kr. 
9. Der er flere byggerier/renoveringer i gang i Fårevejle. Jørgen har fået udskrift fra Microwa, og vil sammen med Helge gennemgå de beboelser, hvor der er flere brugere.
10. Regulativet for 2026 er lagt på hjemmesiden. 
11. Julefrokosten bliver den 4. december 2026

